Diari Oficial de la Generalitat Valenciana


Sumari del DOGV 8038, del 12-05-2017 (2017/3508)

RESOLUCIÓ d'11 d'abril de 2017, de la Direcció General d'Obres Públiques, Transport i Mobilitat, per la qual s'autoritza els titulars de taxi de Torreblanca, Cabanes, Orpesa i la Pobla Tornesa a prestar servei en l'aeroport de Castelló
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8038

Data del DOGV
:   12-05-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/3508


Data del document
:   11-04-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Torreblanca
    * Orpesa
    * Cabanes
    * Pobla Tornesa, la
    * taxi

RESOLUCIÓ d'11 d'abril de 2017, de la Direcció General d'Obres Públiques, Transport i Mobilitat, per la qual s'autoritza els titulars de taxi de Torreblanca, Cabanes, Orpesa i la Pobla Tornesa a prestar servei en l'aeroport de Castelló  
 [2017/3508]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat puga «fixar les condicions específiques en què les autoritzacions residenciades en una determinada àrea funcional puguen prestar servei en unes altres àrees funcionals». La situació geogràfica del recinte de l'aeroport de Castelló entre els termes municipals de Vilanova d'Alcolea i Benlloch, ambdues poblacions incloses en l'àrea de prestació conjunta de Castelló, deixa com a vies d'accés a aquest recinte aeroportuari les autovies CV10 i CV13, i són les poblacions més pròximes des de la CV10 Cabanes i la Pobla Tornesa, i des de la CV13, Torreblanca i Orpesa, municipis no inclosos en l'àrea de prestació conjunta de Castelló.  
A l'efecte de garantir una oferta de servei de taxi adequada a la demanda d'aquest servei de transport, per la situació geogràfica del recinte de l'aeroport de Castelló, es considera oportú permetre que les autoritzacions de taxi residenciades en els municipis de Torreblanca, Cabanes, Orpesa i la Pobla Tornesa puguen prestar servei en l'aeroport de Castelló.  
A proposta de les associacions representatives del sector, amb la consulta prèvia als municipis afectats i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, es proposa que l'òrgan competent adopte la resolució següent:  
  
Primer  
S'autoritza els titulars de les llicències de taxi residenciades en els municipis de Torreblanca, Cabanes, Orpesa i la Pobla Tornesa perquè puguen prestar servei en l'aeroport de Castelló.  
  
Segon  
L'autorització no suposa l'alteració de l'adscripció d'aquestes autoritzacions a l'àmbit funcional que els corresponga ni de les tarifes que han d'aplicar.  
  
Contra aquesta resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 11 d'abril de 2017.- El director general d'Obres Públiques, Transport i Mobilitat: Carlos Domingo Soler.